**Sajtóközlemény**

**Kerékpáros-turisztikai fejlesztések Sárváron**

2025. augusztus 11.

**Sárvár Város Önkormányzata „Kerékpáros-turisztikai fejlesztések Sárváron” című TOP\_PLUSZ-1.1.3-21-VS1-2022-00001 azonosítószámú Széchenyi Terv Plusz program keretében turisztikai kerékpárút hálózat építése folytatódik a Hegyközségben.**

Sárvár, Bük, Celldömölk, Mesteri, Borgáta települések, mint Vas vármegye fürdővárosai és községei turisztikai kínálatát színesíti, egyben fizikai elérhetőségét is javítja a korábbi TOP projektek keretében kiépült kerékpáros turisztikai hálózat. A turisztikai szempontból jelentős vonzerővel bíró szabadidő- és pihenőpark, valamint a Csónakázó-tavak, illetve a Horgász-tó területe és a Vas vármegyei kerékpáros hálózat, valamint a Termál kerékpáros útvonal között kerékpáros összeköttetést megvalósító kerékpáros turisztikai útvonal továbbfejlesztése újabb kerékpárút szakaszok kiépítését igényli, mely feltárja és összeköti az ökoturisztikai szempontból is jelentős Gyöngyös műcsatorna, a véderdő, valamint az említett zöld- és vízfelületek területét. A projekt célja, hogy a turisztikai szempontból jelentős vonzerővel bíró szabadidő- és pihenőpark, valamint a Csónakázó tavak és a Horgász-tó területe, illetve e területek nyújtotta szolgáltatások olyan attrakciókkal bővüljenek, melyek hozzájárulnak a négy évszakos kihasználtsághoz, a szezonalitás jelentette problémák, hatások csökkentéséhez. A fejlesztés új turisztikai súlypontot ad a városnak a Gyógy és Wellness Fürdő, valamint a történelmi városközpont mellett, területi és tematikus értelemben véve megalapozza a turistaforgalom jobb területi eloszlását és biztosítja, hogy a fürdésre és kultúrára vágyó célközönség mellett az aktív pihenést választók is megtalálják számításukat Sárváron.

A projekt műszaki tartalma 3 részből áll:

A projekt során 2024-ben már megépült 1. szakasz: Új kerékpárút a Vadkert körút és a Zuhogó u. között a Gyöngyös műcsatorna északi oldalán. 2. szakasz: A Tizeháromváros utca burkolatának felújítását követően kerékpáros nyom kijelölése.

2025. évben megvalósuló 3. szakasz: Sárvár-Hegyközségben a Celli úton a Sótonyi utca kereszteződésétől a Pohárszárogató utcáig 198 m hosszban új kerékpárforgalmi létesítmény kialakítása. A Sótonyi utcától a tervezett buszöböl hosszában (58 m) elválasztott gyalog- és kétirányú kerékpárút épül. Ezen a szakaszon a hegyközségi kápolna alatti domboldal megtámasztására támfal készül. A buszöböl után a Pohárszárogató útig elválasztás nélküli közös gyalog és kétirányú kerékpárút kerül kiépítésre. A burkolatról elfolyó csapadékvizek gyűjtésére és elvezetésére új csapadékvíz elvezető rendszer kerül kiépítésre.

A projekt megvalósítását Sárvár Város Önkormányzata és a Vas Vármegyei Önkormányzati Hivatal konzorciumi formában bonyolítja le.

A teljes projekt 375 millió forint vissza nem térítendő európai uniós támogatás segítségével valósul meg. A támogatás intenzitása a projekt elszámolható összköltségének100 %-a**.**

A kivitelezés időszaka: 2023. július - 2026. február.

A projektről bővebb információt a [www.sarvarvaros.hu](http://www.sarvarvaros.hu) oldalon olvashatnak.

További információ kérhető: Hangonyi Zoltán projektmenedzsertől (tel.: 30/9964246)